  Майя Бывальцева 1-тӥ коньывуонэ Ижкарын Удмурт лулчеберетъя центрлэн учетэз (концепциез) пумысен кенешон ортчиз. Ужрадэ удмуртъёслэн, озьы ик тодосъя но лулчеберетъя огазеяськонъёс пыриськизы. Со сярысь Удмуртиысь йӧскалык политикая министерстволэн пресс-службаез ивортӥз. Кенешонэ пыриськисьёс ужъюртэтӥ кылын навигация лэсьтыны, творчествоя студиос, адӟытон зал, дышетскон классъёс, нылпиослы висъет, мар ке бордын валче ужан висъет кылдытыны ӵектӥзы. Со сяна, люкаськемъёс юртлэсь буёлзэ воштыны, пырон азяз арт-объект пуктыны но машина пуктон инты лэсьтӥзы дэмлазы. Удмуртиысь интывылэз азинтонъя центрлэн кивалтӥсез Вячеслав Правдзинский пусйиз, таӵе пумиськонъя кӧня ке пол ортчылозы. Пыриськисьёс кенешозы, кыӵе пуштросэз луыны кулэ Удмурт лулчеберетъя центрлэн. Тодэ вайытом, ужъюрт азьвыл В. Г. Короленко нимо театрлэн юртаз интыяськоз. Центрлэсь концепцизэ 2021-тӥ ар пумозь Ульяновскысь компания дасялоз.  Ватсалом, Ижкарын Удмурт лулчеберетъя центрлэн пуштросэз пумысен калыкен нырысетӥез кенешон 2017-тӥ арын ортчиз ни вал. Тегъёс: Мерлык Ижкар Удмуртия Удмуртлулчеберетъяцентр  